Vienošanās Nr. 2
pie 2024. gada 30. maija līguma Nr. AMD-24-2369-lī

Rīgā								Datums skatāms laika zīmogā

[bookmark: _Hlk163830322]Rīgas valstspilsētas pašvaldības Ārtelpas un mobilitātes departaments, [..], no vienas puses, un
SIA SC GRUPA, reģistrācijas numurs 48503000026, turpmāk – Būvuzņēmējs, [..], no otras puses, 
pamatojoties uz 2024. gada 30. maija līguma Nr. AMD-24-2369-lī, turpmāk – Līgums, 12.1., 12.2.,  13.4. un 22.2. apakšpunktu, kā arī uz Pasūtītāja Tehniskās komisijas 2024. gada 8. oktobra lēmumu (sēdes protokols Nr.50), noslēdz šādu vienošanos, turpmāk – Vienošanās:

1. Pagarināt Līguma 5.1.apakšpunktā paredzēto darbu izpildes termiņu par 21 (divdesmit vienu) kalendāro dienu.

2. Izteikt Līguma 5.1.apakšpunktu šādā redakcijā:
“5.1. Būvuzņēmējs apņemas veikt Darbus saskaņā ar Līguma noteikumiem, Darbu daudzumu un izmaksu sarakstu un specifikācijām, kā arī normatīvo aktu prasībām ne ilgāk kā 102 (viens simts divu) kalendāro dienu laikā no darbu uzsākšanas dienas.”

3. Būvuzņēmējs veic papildus darbu apjomu izmaiņas saskaņā ar Līguma 12.1.punktu, kā arī sākotnēji neparedzētus darbus saskaņā ar Līguma 12.2.punktu objektā: “Sesku ielas seguma atjaunošana no Ilūkstes ielas līdz Dārzciema ielai” saskaņā ar Vienošanās pielikumā Nr.1 “Darbu daudzumu izmaiņu akts Nr.2” sadaļas “Ieslēdzamās pozīcijas” un pielikumā Nr.2 “Papildus darbu daudzuma un izmaksu saraksts Nr.2” norādīto darbu daudzumu, vienības cenu un darbu izmaksām, turpmāk – Papildus darbi. 

4. Ieslēdzamo Papildus darbu līgumcena saskaņā ar Līguma 12.1.apakšpunktu, kas attiecināma uz sākotnējo darbu daudzumu un izmaksu sarakstu, ir 13 315.15 EUR (trīspadsmit tūkstoši trīs simti piecpadsmit euro un 15 centi), PVN 21% ir 2796.18 EUR (divi tūkstoši septiņi simti deviņdesmit seši euro un 18 centi), kopā 16 111.33 EUR (sešpadsmit tūkstoši viens simts vienpadsmit euro un 33 centi) atbilstoši Vienošanās pielikumā Nr.1 “Darbu daudzumu izmaiņu akts Nr.2”. 

5. Papildus darbu līgumcena saskaņā ar Līguma 12.2.apakšpunktu, kas attiecināma uz sākotnēji neparedzētiem darbu veidiem, ir 14 125.40 EUR (četrpadsmit tūkstoši viens simts divdesmit pieci euro un 40 centi), PVN 21% ir 2966.33 EUR (divi tūkstoši deviņi simti sešdesmit seši euro un 33 centi), kopā 17 091.73 EUR (septiņpadsmit tūkstoši deviņdesmit viens euro un 73 centi) atbilstoši Vienošanās pielikumā Nr.2 “Papildus darbu daudzumu un izmaksu saraksts Nr.2” norādītajam darba izmaksu un apjoma sadalījumam.

6. Puses konstatē, ka Līguma summa, ņemot vērā Vienošanās 4. un 5. apakšpunktā norādīto Līguma summas palielinājumu, ir 349 207.56 EUR (trīs simti četrdesmit deviņi tūkstoši divi simti septiņi euro un 56 centi), PVN 21% ir 73 333.59 EUR (septiņdesmit trīs tūkstoši trīs simti trīsdesmit trīs euro un 59 centi). Līguma kopējā summa ir 422 541.15 EUR (četri simti divdesmit divi tūkstoši pieci simti četrdesmit viens euro un 15 centi).

7. Jautājumus, kas saistīti ar Papildus darbu izpildi, pieņemšanu, apmaksas kārtību u.tml., un nav īpaši atrunāti Vienošanās, regulē Līgums.

8. Vienošanās nemaina citus Līguma noteikumus.

9. Vienošanās stājas spēkā tās abpusējas parakstīšanas dienā un ir Līguma neatņemama sastāvdaļa. Vienošanās parakstīšanas diena ir pēdējā droša elektroniskā paraksta un laika zīmoga datums.

10. Vienošanās sagatavota uz 2 (divām) lapām. 

11. Pielikumā: 
1) Nr.1 “Darbu daudzumu izmaiņu akts Nr.2” uz 1 (vienas) lapas, 
2) Nr.2 “Papildus darbu daudzumu un izmaksu saraksts Nr.2” uz 1 (vienas) lapas, 
3) Nr.3 Pasūtītāja Tehniskās komisijas 2024. gada 8. oktobra lēmuma (sēdes protokols Nr.50) izraksts uz 2 (divām) lapām.

12. Pušu paraksti

